Cîrstoiu participă la şedinţa coaliţiei de guvernare care se desfăşoară marţi, la Palatul Victoria. La reuniune participă liderii coaliţiei şi cei ai organizaţiilor PSD şi PNL din Bucureşti.
Luni seară, după o şedinţă care a durat aproape patru ore, liderii coaliţiei PSD – PNL au decis să meargă cu candidaturi comune la Primăria Capitalei, primăriile de sector, Consiliul General şi Consiliile locale de sector.
Preşedintele PNL, Nicolae Ciucă, afirma, luni, înainte de şedinţa coaliţiei, că proiectul listelor comune PNL – PSD pentru Bucureşti are "o susţinere majoritară", de peste 50%, iar acesta presupune o coerenţă între municipalitate şi sectoare.